ترکیه جمهوریتی جمهوررئیسی رجب طیب اردوغان جمهوررئیسی بولیشی آرتیدن ایککینچی سفری دایره سیده آذربایجان پایتختی باکو گه تشریف بیوردی. اوشبو سفری جریانی ده, ترکیه جمهوریتی تشقی ایش لر وزیری مولود چاووش اوغلی, ملی مدافعه وزیری عصمت ییلماز و انرژی و طبعی منبع لر وزیری تانر ییلدیز جمهوررئیسی اردوغان بیلن همراه لیک ایتماقده. جمهوررئیسی اردوغان, اوشبو سفری دایره سیده آذربایجان جمهوررئیسی الهام علی یف بیلن یککه مه یککه اوچره شو اوتکزیب, مشترک مطبوعاتی کنفرانس ترتیب لیدی. کیین چه لیک ایسه آذربایجان و ترک مسئول لر آره سیده هیئت لر ارا اوچره شو لر بولیب اوته دی. اردوغان باکو گه قیلگن سفری نینگ سونگگی کونیده ایسه ترک شهید لیگی نی کوریب چیقه دی. جمهوررئیسی اردوغان آذربایجان گه جونب کیتمسدن آلدین انقره ده ایسن بوغه قونلغه سیده بیرگن بیانات لری ده, ترکیه و آذربایجان ده بولیب اوته دیگن سیلاو لر آرتیدن یوقاری مرتبه لیک رسمی مسئول لرنینگ ایلک سفری نی آذربایجان و ترکیه گه اویشتریش لری نینگ بیر عنعنه گه ایله نیب قالگن لیگی نی بلدرگن ایدی. اردوغان اوشبو دایره ده, شمالی قبرس ترک جمهوریتی آرتیدن آذربایجان جمهوررئیسی الهام علی یف نینگ دعوتی گه بنا ایککینچی سفری نی قرداش آذربایجان گه اویشتریتگن لیگی اوچون خرسند ایکن لیک لری نی معلوم قیلدی. علی یف بیلن بولیب اوته دیگن اوچره شو لری جریانی ده ایککی تمانلمه علاقه لر و اوز ارا همکارلیک لر باره سیده بحث ایتیله دیگن لیگی نی بلدرگن اردوغان, "عینی دمده منطقه و خلق ارا مقیاس ده گی ینگی لیک لر باره سیده هم فکر المه شه میز" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
